CELEX: C2006/121/07
Language: lv
Date: 2006-05-20 00:00:00
Title: Lieta C-112/06: Prasība, kas celta  2006. gada 24. februārī  — Eiropas Kopienu Komisija pret Grieķijas Republiku

20.5.2006   
            
            
               LV
            
            
               Eiropas Savienības Oficiālais Vēstnesis
            
            
               C 121/4
            
         Prasība, kas celta 2006. gada 24. februārī — Eiropas Kopienu Komisija pret Grieķijas Republiku
   (Lieta C-112/06)
   (2006/C 121/07)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvis M. Konstantinidis)
   
      Atbildētāja: Grieķijas Republika
   Prasītājas prasījumi:
   
               a)
            
            
               atzīt, ka, neveicot visus vajadzīgos pasākumus, lai nodrošinātu, ka:
               
                           —
                        
                        
                           atkritumi Mesomouri un Kouroupito atkritumu poligonos Krētā tiek apglabāti, neapdraudot cilvēka veselību un vidi;
                        
                     
                           —
                        
                        
                           atkritumi Mesomouri un Kouroupito atkritumu poligonos tiek nodoti privātam vai valsts uzņēmumam, kas veic atkritumu savākšanu, vai uzņēmumam, kurš veic atkritumu apglabāšanu,
                        
                     
                           —
                        
                        
                           
                              Mesomouri atkritumu poligons, kas nav saņēmis atļauju darbības veikšanai, pārtrauc savu darbību cik vien drīz tas iespējams, un tiek ievērota nepieciešamā uzturēšanas un apsaimniekošanas procedūra, Grieķijas Republika nav izpildījusi pienākumus, kas tai uzlikti ar 4. un 8. pantu Padomes 1975. gada 15. jūlija Direktīvā 75/442/EEK par atkritumiem (1), kurā ir izdarīti grozījumi ar Padomes 1991. gada 18. marta Direktīvu 91/156/EEK (2), un 14. panta b) punktu 1999. gada 26. aprīļa Direktīvā 99/31/EK par atkritumu poligoniem (3);
                        
                     
         
               b)
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   
               1)
            
            
               Prasītāja uzskata, ka atkritumu apglabāšana Mesomaouri un Kouroupito poligonos Krētā tiek veikta, pārkāpjot pienākumus, kas Grieķijas Republikai uzlikti ar 4. un 8. pantu Direktīvā 75/442/EEK par atkritumiem, kurā ir izdarīti grozījumi ar Direktīvu 91/156/EEK, un 14. panta b) punktu Direktīvā 99/31/EK par atkritumu poligoniem.
            
         
               2)
            
            
               Attiecībā uz nekontrolēto atkritumu apglabāšanas vietu Mesomouri Komisijas ekspertu ziņojuma secinājumi parādīja, ka 90 000 tonnu atkritumu nogādāšana poligonā apdraud cilvēka veselību un var radīt kaitējumu videi. Komisija turklāt precizē, ka Grieķijas iestādes nav veikušas pasākumus, kas vajadzīgi, lai nodrošinātu, ka Mesomouri nogādātie atkritumi tiek nodoti privātam vai valsts uzņēmumam, kas veic atkritumu savākšanu, vai uzņēmumam, kurš veic atkritumu apglabāšanu.
               Komisija piebilst, ka Grieķijas iestādes ir nolēmušas, ka Mesomouri atkritumu poligonam ir jāpārtrauc tā darbība, uzskatot, ka ir nepieciešams to rehabilitēt un pieņemt noteiktus priekšnosacījumus, lai nodrošinātu šī poligona uzturēšanu un apsaimniekošanu pēc tā darbības pārtraukšanas. Tomēr šajā lēmumā nav ietverts precīzs laika grafiks, kādā nodrošināma šī atkritumu poligona atbilstība prasībām, un līdzekļu trūkuma dēļ tas vēl nav ticis īstenots.
            
         
               3)
            
            
               Attiecībā uz kādreizējo Kouroupito atkritumu poligonu Komisijas ekspertu ziņojumā tika konstatēts, ka šis atkritumu poligons nav ticis rehabilitēts un norādīts uz iespējamajiem riskiem cilvēka veselībai un videi. Ziņojumā it īpaši bija norādīts, ka pastāv: (i) ievērojamas zemes seguma daļas nogruvums, (ii) nepietiekama stabilitāte un rezistence pret nolietošanos un (iii) atkritumu poligonā esošo atkritumu sadedzināšana, kas var izraisīt toksiskas noplūdes. Vienlaicīgi Grieķijas iestādes nav veikušas vajadzīgos pasākumus, lai nodrošinātu, ka atkritumi Kouroupito atkritumu poligonā tiek nodoti privātam vai valsts uzņēmumam, kas veic atkritumu savākšanu, vai uzņēmumam, kurš veic atkritumu apglabāšanu.
            
         
      (1)  OV L 194, 25.07.1975., 39. lpp.
   
   
      (2)   OV L 78, 26.03.1991, 32. lpp.
   
   
      (3)  OV L 182, 16.07.1999, 1. lpp.